CELEX: 32003R0828
Language: mt
Date: 2003-05-14
Title: Ir-Regolament tal-Kummissjoni (KEE) Nru 828/2003 ta’ l-14 ta’ Mejju 2003 li jemenda l-ispeċifikazzjoni ta’ 16-il isem li jidhru fl-Anness għar-Regolament (KE) Nru 1107/96 dwar ir-reġistrazzjoni ta’ l-indikazzjonijiet ġeografiċi u d-denominazzjonijiet ta’ l-oriġini taħt il-proċedura stabbilita fl-Artikolu 17 tar-Regolamenti tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal prodotti agrikoli u dawk ta’ l-ikel (Danablu, Monti Iblei, Lesbos, Beaufort, Salers, Reblochon jew Reblochon de Savoie, Laguiole, Mont d’Or jew Vacherin du Haut-Doubs, Comté, Roquefort, Epoisses de Bourgogne, Brocciu corse jew Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence)

Avviż Legali Importanti

|

32003R0828

Ir-Regolament tal-Kummissjoni (KEE) Nru 828/2003 ta’ l-14 ta’ Mejju 2003 li jemenda l-ispeċifikazzjoni ta’ 16-il isem li jidhru fl-Anness għar-Regolament (KE) Nru 1107/96 dwar ir-reġistrazzjoni ta’ l-indikazzjonijiet ġeografiċi u d-denominazzjonijiet ta’ l-oriġini taħt il-proċedura stabbilita fl-Artikolu 17 tar-Regolamenti tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal prodotti agrikoli u dawk ta’ l-ikel (Danablu, Monti Iblei, Lesbos, Beaufort, Salers, Reblochon jew Reblochon de Savoie, Laguiole, Mont d’Or jew Vacherin du Haut-Doubs, Comté, Roquefort, Epoisses de Bourgogne, Brocciu corse jew Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence)  

Official Journal L 120 , 15/05/2003 P. 0003 - 0011 CS.ES Chapter 3 Volume 38 P. 537  - 545 ET.ES Chapter 3 Volume 38 P. 537  - 545 HU.ES Chapter 3 Volume 38 P. 537  - 545 LT.ES Chapter 3 Volume 38 P. 537  - 545 LV.ES Chapter 3 Volume 38 P. 537  - 545 MT.ES Chapter 3 Volume 38 P. 537  - 545 PL.ES Chapter 3 Volume 38 P. 537  - 545 SK.ES Chapter 3 Volume 38 P. 537  - 545 SL.ES Chapter 3 Volume 38 P. 537  - 545

		Ir-Regolament tal-Kummissjoni (KEE) Nru 828/2003ta’ l-14 ta’ Mejju 2003li jemenda l-ispeċifikazzjoni ta’ 16-il isem li jidhru fl-Anness għar-Regolament (KE) Nru 1107/96 dwar ir-reġistrazzjoni ta’ l-indikazzjonijiet ġeografiċi u d-denominazzjonijiet ta’ l-oriġini taħt il-proċedura stabbilita fl-Artikolu 17 tar-Regolamenti tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal prodotti agrikoli u dawk ta’ l-ikel (Danablu, Monti Iblei, Lesbos, Beaufort, Salers, Reblochon jew Reblochon de Savoie, Laguiole, Mont d’Or jew Vacherin du Haut-Doubs, Comté, Roquefort, Epoisses de Bourgogne, Brocciu corse jew Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence)IL-KUMMISSJONI TAL-KOMUNITÀ EWROPEA,Wara li kkunsidrat it-Trattat li jistabilixxi il-Komunità Ewropea,Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u l-ismijiet ta’ l-oriġini għall-prodotti agrikoli u l-oġġetti ta’ l-ikel [1], kif emendat l-aħħar bir-Regolament (KE) Nru 692/2003 [2], u b’mod partikolari l-Artikolu 9 miġjub fih,Billi:(1) F’konformità ma’ l-Artikolu 9 tar-Regolament (KEE) Nru 2081/92, id-Danimarka għamlet talba, b’rabta ma’ l-isem "Danablu" reġistrat bħala indikazzjoni ġeografika protetta bir-Regolament tal-Kummissjoni (KE) Nru 1107/96 tat-12 ta’ Ġunju 1996 dwar ir-reġistrazzjoni ta’ l-indikazzjonijiet ġeografiċi u d-denominazzjoni ta’ l-oriġini taħt il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 [3], kif emendat l-aħħar bir-Regolament (KE) Nru 692/2003, biex din temenda l-metodu tal-produzzjoni.(2) F’konformità ma’ l-Artikolu 9 tar-Regolament (KEE) Nru 2081/92, l-Italja għamlet talba, b’rabta ma’ l-isem "Monti Iblei", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni tal-metodu tal-produzzjoni.(3) F’konformità ma’ l-Artikolu 9 tar-Regolament (KEE) Nru 2081/92, il-Greċja għamlet talba, b’rabta ma’ l-isem "Lesbos", reġistrat bħala indikazzjoni ġeografika protetta bir-Regolament (KE) Nru 1107/96, biex din temenda l-isem.(4) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Beaufort", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda l-metodu tal-produzzjoni, l-ittikkettjar u l-kriterji nazzjonali.(5) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Salers", reġistrat bħala denominazzjoni ta’ l-oriġini protetta bir-Regolament (KE) No 1107/96, biex din temenda d-deskrizzjoni, iż-żona ġeografika, il-metodu tal-produzzjoni, l-ittikkettjar u l-kriterji nazzjonali.(6) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Reblochon" jew "Reblochon de Savoie", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda ż-żona ġeografika, il-metodu tal-produzzjoni, l-ittikkettjar u l-kriterji nazzjonali.(7) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Laguiole" reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni, iż-żona ġeografika, il-metodu tal-produzzjoni, l-ittikkettjar u l-kriterji nazzjonali.(8) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Mont d’Or" jew "Vacherin du Haut-Doubs", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni, il-metodu tal-produzzjoni, l-ittikkettjar u l-kriterji nazzjonali.(9) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Comté", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni, iż-żona ġeografika, il-metodu tal-produzzjoni u l-kriterji nazzjonali.(10) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Roquefort", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni, il-metodu tal-produzzjoni, l-ittikkettjar u l-kriterji nazzjonali.(11) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Epoisses de Bourgogne", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda l-isem, l-ittikkettjar u l-kriterji nazzjonali.(12) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Brocciu corse" jew "Brocciu", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni, il-metodu tal-produzzjoni, l-ittikkettjar u l-kriterji nazzjonali.(13) F’konformita’ ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Sainte-Maure de Touraine", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni, l-ittikkettjar u l-kriterji nazzjonali.(14) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Ossau-Iraty", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda ż-żona ġeografika.(15) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Dinde de Bresse", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda l-metodu tal-produzzjoni, l-ittikkettjar u l-kriterji nazzjonali.(16) F’konformità ma’ l-Artikolu 9 tar-Regolament (KEE) Nru 2081/92, Franza għamlet talba, b’rabta ma’ l-isem "Huile essentielle de lavande de Haute-Provence", reġistrat bħala denominazzjoni ta’ l-oriġini protetta bir-Regolament (KE) Nru 1107/96, biex din temenda d-deskrizzjoni, il-provi ta’ l-oriġini u l-kriterji nazzjonali.(17) Wara li sar eżami dwar is-16-il talba għall-emenda, ġie deċiż li l-emendi konċernati mhumiex minuri.(18) F’konformità mal-proċedura stabbilita fl-Artikolu 9 tar-Regolament (KEE) Nru 2081/92 u peress li l-emendi mhumiex minuri, il-proċedura ta’ l-Artikolu 6 tapplika mutatis mutandis.(19) Ġie deċiż li l-emendi fis-16-il każ jikkonformaw mar-Regolament (KEE) Nru 2081/92. Ma ntbagħat l-ebda prospett ta’ oġġezzjoni, fis-sens ta’ l-Artikolu 7 tar-Regolament, lill-Kummissjoni wara l-pubblikazzjoni ta’ l-ismijiet li jidhru fuq fil-Ġurnal Uffiċjali ta’ l-Unjoni Ewropea [4].(20) Bħala riżultat, dawn l-emendi għandhom jiġu reġistrati u pubblikati fil-Ġurnal Uffiċjali ta’ l-Unjoni Ewropea,ADOTTAT DAN IR-REGOLAMENT:Artikolu 1L-emendi stabbiliti fl-Anness għal dan ir-Regolament qed jiġu hawnhekk reġistrati u pubblikati f’konformità ma’ l-Artikolu 6(4) tar-Regolament (KEE) Nru 2081/92.Artikolu 2Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.Dan ir-Regolament għandu jorbot fl-intier tiegħu u għandu jkun japplika direttament fl-Istati Membri kollha.Magħmul fi Brussel, fl-14 ta’ Mejju 2003.Għall-KummissjoniFranz FischlerMembru tal-Kummissjoni[1] ĠU L 208, ta’ l-24.7.1992, p. 1.[2] ĠU L 99, tas-17.4.2003, p. 1.[3] ĠU L 148, tal-21.6.1996, p. 1.[4] ĠU C 151, tal-25.6.2002, p. 9 (Danablu).ĠU C 151, tal-25.6.2002, p. 11 (Monti Iblei).ĠU C 254, tat-13.9.2001, p. 19 (Lesbos).ĠU C 45, tad-19.2.2002, p. 6 (Beaufort).ĠU C 296, tat-23.10.2001, p. 17 (Salers).ĠU C 296, tat-23.10.2001, p. 14 (Reblochon jew Reblochon de Savoie).ĠU C 296, tat-23.10.2001, p. 11 (Laguiole).ĠU C 296, tat-23.10.2001, p. 13 (Mont d’Or jew Vacherin du Haut-Doubs).ĠU C 296, tat-23.10.2001, p. 8 (Comté).ĠU C 135, tas-6.6.2002, p. 7 (Roquefort).ĠU C 296, tat-23.10.2001, p. 16 (Epoisses de Bourgogne).ĠU C 296, tat-23.10.2001, p. 7 (Brocciu corse jew Brocciu).ĠU C 252, tat-12.9.2001, p. 17 (Sainte-Maure de Touraine).ĠU C 151, tal-25.6.2002, p. 10 (Ossau-Iraty).ĠU C 296, tat-23.10.2001, p. 10 (Dinde de Bresse).ĠU C 252, tat-12.9.2001, p. 15 (Huile essentielle de lavande de Haute-Provence).--------------------------------------------------L-ANNESSId-DanimarkaDanablu- Metodu tal-Produzzjoni:għal:"Il-ħalib nej Daniż tal-baqra huwa wieħed standardizzat fejn għandu x’jaqsam il-kontenut tax-xaħam, omoġenejizzat, kif ukoll soġġett għal trattament termali. Hemm starters miżjuda, kulturi ta’ moffa blu u, wara l-aċidifikazzjoni, aġenti li jgħaqqdu. Il-baqta tinqata’ ladarba jkun intlaħaq livell xieraq ta’ solidità; possibilment taħwid ħafif. Il-massa tal-ġobon titferra’ fil-forom, titnixxef, titmellaħ, tittaqqab u fl-aħħar tinħażen."aqra:"Il-ħalib nej Daniż tal-baqra huwa wieħed standardizzat fejn għandu x’jaqsam il-kontenut tax-xaħam, omoġenejizzat u pasturizzat, kif ukoll soġġett għal trattament termali. Hemm starters miżjuda, kulturi ta’ moffa blu u, wara l-aċidifikazzjoni, aġenti li jgħaqqdu. Il-baqta tinqata’ ladarba jkun intlaħaq livell xieraq ta’ solidità; possibilment taħwid ħafif. Il-massa tal-ġobon titferra’ fil-forom, titnixxef, titmellaħ, tittaqqab u fl-aħħar tinħażen."L-ITALJAMonti Iblei- Deskrizzjoni:Żid:Iż-żejt extra virgin Monti Iblei għandu jkollu wkoll il-valuri li ġejjin meta jitpoġġa fis-suq:K 232 = 2,20K 270 = 0,18.- Metodu tal-produzzjoni:Iż-żejt extra virgin Monti Iblei jiġi prodott minn żebbuġ ta’ kwalità tajba, li jinħasad bejn il-bidu tal-maturazzjoni tiegħu (aktar milli mill-20 ta’ Settembru) sal-15 ta’ Jannar ta’ kull sena.IL-GREĊJAIż-Żejt Lesbos- Isem:għal: | ‘"Lesbos (IĠP)", |aqra: | "Lesvos (IĠP)" jew "Mitilini (IĠP)", |(bl-użu ta’ wieħed mill-ismijiet taż-żewġ postijiet f’kull każ).Fil-każijiet kollha fejn l-isem "Lesbos" ikun jidher fl-ispeċifikazzjoni, aqra "Lesvos jew Mitilini".FRANZABeaufort- Metodu tal-produzzjoni:Qed jingħataw aktar dettalji dwar il-metodu tal-produzzjoni "Beaufort". Dawn jikkonċernaw il-preservazzjoni tal-ħalib, il-ħalib li jkun użat, il-fatt li l-kaldarun li jkun użat biex isaħħan il-baqta huwa tradizzjonalment magħmul mir-ram, kif ukoll il-fatt li l-ġobon ma jistax jinbiegħ mitħun taħt din id-denominazzjoni.- Tikkettjar:Il-ġobon "Chalet d’alpage" huwa identifikat permezz ta’ tikketta addizzjonali tal-kaseina.- Kriterji nazzjonali:minflok: | "Digriet tat-12 ta’ Awissu 1993", |aqra: | "Digriet fuq id-denominazzjoni ta’ l-oriġini reġistrata "Beaufort"". |FRANZASalers- Deskrizzjoni:Il-ġobnijiet "Salers" ivarjaw fit-toqol minn 30 kg sa 50 kg (minflok minn 35 sa 50 kg).Dawn għandhom kontenut ta’ xaħam minimu ta’ 44 g (minflok ta’ 45 g).- Żona ġeografika:Biex iż-żona ġeografika tkun limitata għaċ-ċentru tad-denominazzjoni u l-postijiet fejn ikun twettaq b’mod tradizzjonali l-proċess tas-sajran, din għandha tkun ristretta għall-parti mid-dipartment ta’ Cantal u għal ċerti distretti fid-dipartimenti li hemm viċin.- Il-Metodu tal-produzzjoni:Il-punti ewlenin fil-metodu tal-produzzjoni tal-ġobnijiet "Salers" huma kjarifikati fir-rabtiet li ġejjin:- il-produzzjoni hija awtorizzata mill-15 ta’ April sal-15 ta’ Novembru (minflok mill-1 ta’ Mejju sal-31 ta’ Ottubru) meta l-annimali jkunu qed jirgħu,- il-proċess tal-produzzjoni tal-ġobon huwa definit b’numru ta’ operazzjonijiet u parametri tekniċi marbuta mal-ħalib (ħalib li jkun prodott fl-azjenda meta l-annimali jkunu qed jirgħu), it-tbaqqit (f’temperatura ta’ bejn it-30 °C u l-34 °C), il-koaġulazzjoni, it-tqattigħ tal-baqta, l-ippressar tal-bidu, it-tisfija, l-aċidifikazzjoni segwit mill-maturazzjoni, it-tmelliħ fil-massa, it-tpoġġija fil-forom, u l-ippressar ta’ l-aħħar,- is-sajran iseħħ, skond kemm ikun idum il-proċess, f’temperatura ta’ bejn is-6 °C u l-14 °C (minflok f’temperatura massima ta’ 12 °C), b’aktar minn 95 % ta’ umdità; il-ġobnijiet jiddawru u jintmessħu regolarment matul il-proċess tas-sajran.- Tikkettjar:F’żieda ma’"Il-ġobnijiet jiġu wkoll identifikati b’timbru intaljat fin-naħa ta’ fuq, li jkun juri għal darbtejn l-isem tad-denominazzjoni. Il-ġobnijiet jista’ jkollhom ukoll timbru intaljat fin-naħa ta’ fuq bil-kliem ‘Ferme de…’ biex ikun identifikat ir-razzett. Il-ġobnijiet, li huma magħmula kollha kemm huma mill-ħalib ta’ baqar tar-razza Salers, ikollhom ukoll timbru intaljat fuq il-ġenb bil-kliem ‘tradition Salers’ u stampa li turi l-irjus tal-baqar Salers."- Kriterji nazzjonali:minflok: | "Digriet tad-29 ta’ Diċembru 1986", |aqra: | "Digriet fuq id-denominazzjoni ta’ l-oriġini reġistrata "Salers"". |FRANZAReblochon jew Reblochon de Savoie- Żona ġeografika:Tibdil limitat fiż-żona ġeografika li tinvolvi t-tneħħija ta’ żewġ distretti fis-Saint-Jean de Maurienne, l-inklużjoni tad-distrett sħiħ li s’issa parti minnu biss hija inkluża, l-inklużjoni ta’ partijiet ta’ żewġ distretti, u t-tibdil formali f’distretti li qabel kienu amalgamati u wara jkunu ġew mifruda.- Il-Metodu tal-produzzjoni:Il-punti ewlenin tal-metodu tal-produzzjoni tar-"Reblochon" jew "Reblochon de Savoie" huma kjarifikati fir-rabtiet li ġejjin:- waqt li jkun hemm spazju għal eċċezzjonijiet li jwasslu sa 25 % tal-ħtiġiet annwali tal-baqar tal-ħalib, l-ikel għal dawn għandu jkun provdut permezz ta’ għalf li jkun ġej miż-żona ġeografika: il-mergħa fis-sajf u t-tiben miżmum tajjeb fix-xitwa; il-ħżin ta’ għalel ħodor huwa pprojbit f’azjendi li jipproduċu l-ħalib għar-Reblochon,- il-ġobon isir f’postijiet speċjali; għandhom jiżdiedu ċerti parametri tekniċi marbuta mal-ġbir, il-ħażna u t-tqassim tal-ħalib, il-baqtar (sa mhux aktar minn 24 siegħa mill-ewwel taħlib, f’temperatura ta’ bejn it-30 °C u l-35 °C), iż-żieda ta’ kulturi tal-bidu, il-koaġulazzjoni, l-iffurmar (f’forom imħaffrin li jkollhom dijametru ta’ 14 ċm u minn 6 sa 8 ċm għoljin), l-ippressar, it-tmelliħ, il-prematurazzjoni wara t-tneħħija tagħhom mill-forom (għal minimu ta’ erbat ijiem), il-ħasil u s-sajran (f’temperatura ta’ bejn it-12 °C u l-14 °C),- fejn tingħata xi rinunzja, is-sajran jista’ jsir f’żewġ distretti viċini barra ż-żona ġeografika sa l-1 ta’ Jannar 2015 (minflok indefinittivament),- l-ippakkeġġjar tal-ġobniet sħaħ (obbligatorju għall-manifattura ta’ ġobon fl-irziezet) jew nofs ġobniet għandu jsir fiż-żona ġeografika stess.Qed jiġu provduti xi kjarifikazzjonijiet dwar il-manifattura fl-irziezet.- Tikkettjar:It-tikketta tal-kaseina, li titwaħħal matul il-proċess tal-manifattura, għandha tagħti n-numru ta’ l-identifikazzjoni ta’ l-impriża.Il-kelma "fermier" tista’ tintuża soġġett għal ċerti kondizzjonijiet.- Kriterji nazzjonali:minflok: | "Digriet tad-29 ta’ Diċembru 1986", |aqra: | "Digriet fuq id-denominazzjoni ta’ l-oriġini reġistrata "Reblochon"". |FRANZALaguiole- Deskrizzjoni:Il-ġobnijiet "Laguiole" jiżnu bejn il-25 kg u l-50 kg (minflok minn 30 kg sa 50 kg).It-tpoġġija fis-suq ta’ "Laguiole" mitħun hija pprojbita.- Żona ġeografika:It-twessigħ taż-żona ġeografika għal numru limitat ta’ distretti (19 fid-dipartimenti ta’ Aveyron u Lozère u wieħed fil-Cantal) bl-istess karatteristiċi bħaċ-ċentru tad-denominazzjoni ta’ l-oriġini, li tkun tirrispetta fatturi naturali u umani.- Il-Metodu tal-produzzjoni:Il-punti ewlenin tal-metodu tal-produzzjoni tal-ġobnijiet "Laguiole" huma kjarifikati fir-rabtiet li ġejjin:- mill-1 ta’ Jannar 2004, ir-razez Franċiżi Simmenthal u Aubrac biss se jkunu awtorizzati,- l-ikel għall-baqar ikun jikkonsisti biss, jekk it-temp ikun jippermetti, minn għalf li jkun ġie prodott fiż-żona ġeografika: ħaxix li jkun ittiekel għal minn ta’ l-anqas 120 jum fis-sajf, minn ta’ l-anqas 30 % tiben fix-xitwa, kif ukoll il-ħażna ta’ ħaxix niexef; mill-1 ta’ Jannar 2004, se jkun hemm projbizzjoni fuq il-ħażna ta’ qamħirrum fl-ikel li jingħata lill-baqar tal-ħalib,- il-medja ta’ produzzjoni tal-ħalib għal kull baqra f’razzett m’għandhiex tkun aktar minn 6000 litru kull sena,- id-diversi stadji fil-produzzjoni tal-ġobon: it-tqassim tal-ħalib, l-ipproċessar tal-ħalib, it-tbaqqit sa mhux aktar minn 48 siegħa wara li jkun sar l-ewwel taħlib f’temperatura ta’ bejn it-30 °C u l-35 °C, iż-żieda ta’ kulturi tal-bidu, il-koaġulazzjoni, l-ippressar tal-bidu, is-sajran, it-tħin, it-tmelliħ fil-massa, is-sajran fuq il-melħ, it-tpoġġija tiegħu fil-forom, it-tieni ppressar,- il-kelmiet "buron" (l-għarix tar-ragħaj) u "fermier" (ir-razzett) huma awtorizzati taħt ċerti kondizzjonijiet.- Tikkettjar:L-identifikazzjoni tal-ġobon hija wkoll garantita b’timbru intaljat fuq il-qoxra li jkun fih is-siġill tal-Laguiole u l-kelma "Laguiole".- Kriterji nazzjonali:minflok: | "Digriet tad-29 ta’ Diċembru 1986", |aqra: | "Digriet fuq id- denominazzjoni ta’ l-oriġini reġsitrata "Laguiole"". |FRANZAMont d’Or jew Vacherin du Haut-Doubs- Deskrizzjoni:Il-ġobnijiet "Mont d’Or" u "Vacherin du Haut-Doubs", li jiżnu, fil-kaxxa, jew minn 480 g sa 1,3 kg (minflok minn 400 g sa 1 kg mingħajr kaxxa), jew minn 2 kg sa 3,2 kg (minflok minn 1,8 kg sa 3 kg), jinbiegħu sħaħ fil-kaxxa. Dawn ma jistgħux ikunu ffriżati.Il-kontenut ta’ tira ta’ dan il-ġobon mingħajr xaħam ma jistax ikun aktar minn 75 % (minflok il-kontenut minimu ta’ sustanza niexfa huwa ta’ 45 g għal 100 g of ġobon).- Il-Metodu tal-produzzjoni:Il-punti ewlenin tal-metodu tal-produzzjoni tal-ġobnijiet "Mont d’Or" u "Vacherin du Haut-Doubs" huma kjarifikati fir-rabtiet li ġejjin:- kull baqra irid ikollha minn ta’ l-anqas ettaru ta’ mergħa biex tiekol,- il-ġobnijiet jiġu prodotti bejn il-15 ta’ Awissu sal-15 ta’ Marzu (minflok mill-15 ta’ Awissu sal-31 ta’ Marzu); dan jista’ jinbiegħ mill-10 ta’ Settembru sal-10 ta’ Mejju biss; għandhom jiżdiedu ċerti parametri tekniċi b’rabta mat-tkessiħ tal-ħalib u l-baqtar,- sajran: l-imħażen għandu jkollhom umdità ta’ minn l-anqas 92 %.- Tikkettjar:Id-dettali tat-tikkettjar, i.e. l-isem tad-denominazzjoni, il-kelmiet "Appellation d’origine contrôlée" (denominazzjoni ta’ l-oriġini reġistrata), il-logo u l-isem ta’ l-impjant tal-produzzjoni (stampati b’mod ċar), għandhom ikunu mmarkati fuq il-ġenb tal-kaxxa.- Kriterji nazzjonali:minflok: | "Digriet tad-29 ta’ Diċembru 1986", |aqra: | "Digriet fuq id-denominazzjoni ta’ l-oriġini reġistrata "Mont d’Or" jew "Vacherin du Haut-Doubs"". |FRANZAComté- Deskrizzjoni:Il-ġobnijiet jiżnu bejn 30 kg sa 48 kg (minflok bejn 35 kg sa 55 kg) u jkollhom dijametru ta’ bejn 50 ċm sa 75 ċm (minflok bejn 40 ċm sa 70 ċm) u għoli ta’ bejn 8 ċm sa 13 ċm (minflok 9 ċm sa 13 ċm). Il-ġobnijiet m’għandhomx ikunu aktar minn 1,4 darbiet aktar għola fiċ-ċentru milli fit-tarf ta’ barra. Il-kontenut ta’ melħ m’għandux ikun inqas minn 0,6 g ta’ sodium chloride għal kull 100 g ta’ ġobon. Il-kontenut ta’ tira ta’ dan il-ġobon mingħajr xaħam m’għandux ikun aktar minn 54 %.Il-ġobnijiet jistgħu jinbiegħu wkoll f’porzjonijiet ippakkjati.- Żona ġeografika:Tnaqqis fiż-żona ġeografika li tinvolvi t-tneħħija ta’ 90 distrett.- Il-Metodu tal-produzzjoni:Il-punti ewlenin tal-metodu tal-produzzjoni tal-ġobon "Comté" huma kjarifikati fir-rabtiet li ġejjin:- kemm-il darba ma jkunx hemm xi kondizzjonijiet eċċezzjonali, il-baqar tal-ħalib għandhom jieklu għalf miż-żona ġeografika, b’minimu ta’ ettaru ta’ mergħa għal kull baqra; il-ħażna u prodotti oħra ta’ l-ikel li jkunu fermentati mhix permessa għal dawn il-merħliet,- il-ħalib għandu jkun ġej minn żona ċirkulari b’dijametru ta’ 25 km; l-impjant ta’ l-ipproċessar għandu jkun f’dik iż-żona ċirkulari; adattamenti limitati u xi rinunzji jistgħu jiġu tollerati,- il-ħalib li jkun ġej minn mhux aktar minn żewġ taħlibiet suċċessivi għandu jitkessaħ u possibilment parti minnu għandu jiġi xkumat; il-baqta naturali għandha tiżdied sa mhux aktar minn 24 siegħa wara li tkun saret l-ewwel taħliba, flimkien ma’ kulturi magħżula tal-bidu; il-baqta tiġi msaħħna f’reċipjent tar-ram u tinżamm f’temperatura ta’ 53 °C għal madwar 30 minuta,- il-baqta għandha tkun ippressata f’pressjoni minima ta’ 150 g/ċm2 għal madwar sitt sigħat,- il-maturazzjoni tinvolvi żewġ stadji: fażi inizjali ta’ pre-maturazzjoni (f’temperatura ta’ bejn l-10 °C u l-15 °C u f’umdità ta’ aktar minn 90 %) li ddum madwar 21 jum, u t-tieni fażi li sseħħ jew f’maħżen sħun (f’temperatura ta’ bejn l-14 °C u d-19 °C) jew f’maħżen kiesaħ (taħt l-14 °C). Il-ġobnijiet jitqallbu regolarment, jitmellħu bil-melħ tal-baħar u l-wiċċ tagħhom jingħorok bix-xaħam tal-ġobon. Huwa obbligatorju li l-maturazzjoni sseħħ fuq twavel ndaf għal minn ta’ l-anqas 120 jum (minflok 90 jum) fl-istess żona ġeografika,- l-ippakkeġġjar minn qabel iseħħ fl-istess żona ġeografika (minflok soġġett għall-ebda limiti), ħlief għal meta tingħata xi rinunzja għal ħames snin; il-ġobnijiet biss li jingħażlu fuq il-bażi ta’ ċerti kriterji marbuta mas-sura tal-ġobon u l-qoxra jistgħu jiġu mqattgħa, u dan għandu jseħħ fi 15-il ġurnata wara li l-ġobon iħalli l-maħżen (minflok soġġett għall-ebda kondizzjonijiet).- Kriterji nazzjonali:minflok: | "Digriet tad-29 ta’ Diċembru 1986", |aqra: | "Digriet duq id-denominazzjoni ta’ l-oriġini reġistrata "Comté"". |FRANZARoquefort- Deskrizzjoni:Dan il-ġobon huwa għoli bejn 8,5 ċm u 11,5 cm (minflok bejn 8,5 ċm u 10,5 ċm) u jiżen bejn 2,5 kg u 3 kg (minflok minn 2,5 kg sa 2,9 kg). Il-kontenut tas-sustanzi niexfa tiegħu m’għandux ikun inqas minn 55 gramma għal kull 100 gramma ta’ ġobon maturat (minflok 56 gramma għal kull 100 gramma).- Il-Metodu tal-produzzjoni:Ir-razza ta’ ngħaġ li jipproduċu l-ħalib hija speċifikata (ir-razza "Lacaune" u n-nagħġa "sewda" mnissla mill-annimali tar-razza "Lacaune"), b’imitu ta’ żmien ta’ ħames snin biex din tkun tikkonforma ma’ dak l-istandard. Qed jingħataw dettalji dwar l-għalf tagħhom (li minn ta’ l-anqas tliet kwarti minnu jrid ikun ġej minn dik iż-żona, kemm-il darba ma jkunx hemm xi eċċezzjonijiet; il-mergħa ta’ kuljum hija waħda obbligatorja, kemm-il darba it-temp ikun jippermetti).Qed jingħataw dettalji fuq il-ħalib u l-ħażna tiegħu, il-baqtar (f’temperatura ta’ bejn it-28 °C u l-34 °C), il-baqta (l-ittardjar fil-formazzjoni mhux permessa), it-tpoġġija tal-baqta fil-forom (li ssir wara t-tnixxif ta’ qabel), it-tnixxif (li jsir mingħajr l-ippressar), it-tpoġġija tiegħu fis-suq, it-tiżrigħ u t-tiqib tal-ġobon; it-titqib u t-teħid tal-ġobon lejn il-post tal-maturazzjoni għandhom isiru fi żmien jumejn, jew erbgħa iżda taħt ċerti kondizzjonijiet. Il-ġobon jiġi manifatturat f’faċilitajiet speċjali maħsuba għal dan il-għan.il-ġobon jitħalla jimmatura u jsir għal minn ta’ l-anqas 90 ġurnata minn wara d-data tal-manifattura tiegħu. Matul dan il-perjodu, dan l-ewwel jiġi maturat u mbagħad jitħalla jsir taħt temperaturi kontrollati. Il-ġobon jitħalla espost fil-post tal-maturazzjoni għal perjodu ta’ żmien li jkun meħtieġ biex il-Penicillium Roqueforti ikun jista’ jiżviluppa kif suppost. Dan m’għandux ikun perjodu ta’ inqas minn ġimagħtejn. Il-maturazzjoni ta’ bil-mod fi tgeżwir protettiv imbagġad titkompla fl-għerien jew f’imħażen li jkollhom temperaturi kontrollati, fejn issa l-ġobon jiġi maħżun. It-tgeżwir protettiv għandu jsir biss fl-għerien.Il-ġobon imbagħad isir, jinħażen, jitqatta’, ikkondizzjonat, ippakkjat minn qabel u ppakkjat esklussivament fil-muniċipalità ta’ Roquefort-sur-Soulzon.- Tikkettjar:Ħlief għat-trademark mqassma "Brebis Rouge" u marki oħra speċjali ta’ kummerċ u manifattura jew ismijiet jew simboli korporati, mhuwiex awtorizzat li l-isem "Roquefort" jiġi kwalifikat jew li jiżdiedu miegħu xi kelmiet oħra.- Kriterji nazzjonali:minflok: | "Digriet tad-29 ta’ Diċembru 1986", |aqra: | "Digriet fud id-denominazzjoni ta’ l-oriġini reġistrata "Roquefort"". |FRANZAEpoisses de Bourgogne- L-Isem u l-ittikkettjar:minflok: | "Epoisses de Bourgogne", |aqra: | "Epoisses". |- Kriterji nazzjonali:minflok: | "Digriet ta’ l-14 ta’ Mejju 1991", |aqra: | "Digriet fuq id-denominazzjoni ta’ l-oriġini reġistrata "Epoisses"". |FRANZABrocciu corse jew Brocciu- Deskrizzjoni:"Brocciu corse" jew "Brocciu" jiżen bejn 250 gramma u 3 kilogrammi (minflok bejn 500 gramma u 1500 gramma), u l-erba’ forom użati jikkonsistu minn 3 kg, 1 kg, 500 g u 250 g.It-tip magħruf bħala "passu" ikun fih minn ta’ l-anqas 35 gramma ta’ sustanza niexfa għal kull 100 gramma ta’ ġobon.- Il-Metodu tal-produzzjoni:Il-fatturi ewlenin li ġejjin dwar il-metodu tal-produzzjoni tal-ġobon "Brocciu corse" jew "Brocciu" huma kjarifikati kif ġej:- mil-Lulju 2006, ir-razza ta’ ngħaġ ta’ Korsika u r-razza ta’ mogħoż ta’ Korsika biss għandhom jiġu awtorizzati,- ix-xorrox frisk li jkun ġej mill-baqta tal-ħalib għandu jintuża sa mhux aktar minn sagħtejn wara li jkun inkiseb. Matul il-proċess tas-sħana tax-xorrox, il-ħalib frisk sħiħ u mhux proċessat jiżdied f’proporzjon li ma jkunx jeċċedi il-25 % tal-volum tax-xorrox (minflok 35 %), flimkien ma’ ilma tajjeb għax-xorb fi proporzjon li ma jkunx jeċċedi l-15 % (minflok kwantità illimitata); l-użu tal-ħalib u x- xorrox li jkun iffriżat, mitħun jew fi kwalunkwe forma ppreservata oħra huwa pprojbit,- il-massa li tinkiseb titpoġġa manwalment u b’attenzjoni fi stadji suċċessivi f’forom tal-qies adattat, liema forom ikollhom għamla ta’ lembut bit-tarf maqtugħ barra,- Il-"Brocciu corse" jew "Brocciu" tat-tip "passu" jiġi mmellaħ b’melħ niexef u jitħalla jsir għal minn ta’ l-anqas 21 jum (minflok 15-il ġurnata).- Tikkettjar:It-tikketta jkollha l-isem tad-denominazzjoni u l-kelmiet "Appellation d’origine contrôlée" (id-denominazzjoni ta’ l-oriġini reġistrata) jew "AOC", b’ittri li jkunu minn ta’ l-anqas żewġ terzi tal-qies ta’ l-ikbar waħda li jkun hemm fuq it-tikketta.Fuq il-ġobon frisk il-kelma "frais" (frisk) għandha tkun tidher. L-indikazzjoni tad-data tal-produzzjoni hija obbligatorja.Fuq ġobon maturat il-kelma "passu" (minflok "sec" jew “ passu”) għandha tkun tidher.- Kriterji nazzjonali:minflok: | "Digriet ta’ l-10 ta’ Ġunju 1983", |aqra: | "Digriet fuq id-denominazzjoni ta’ l-oriġini reġistrata "Brocciu corse" jew "Brocciu"". |FRANZASainte-Maure de Touraine- Deskrizzjoni:Il-wiċċ tal-ġobnijiet jinkesa bil-kubrit mitħun ta’ l-injam. Dawn ikollhom tibna li titpoġġa għat-tul tal-ġobna minflok: dispożizzjonijiet mhux obbligatorji).- Tikkettjar:Indikazzjoni ta’ l-identità tiġi mehmuża mat-tibna.- Kriterji nazzjonali:minflok: | "Digriet tad-29 ta’ Ġunju 1990", |aqra: | "Digriet fuq id-denominazzjoni ta’ l-oriġini reġistrata "Sainte-Maure de Touraine"". |FRANZAOssau-Iraty- Żona ġeografika:Iż-żona hija ristretta fid-dipartiment ta’ Pyrénées-Atlantiques għall-muniċipalitajiet jew partijiet ta’ muniċipalitajiet li hemm fuq in-naħa tax-xellug ta’ l-Ousse u mbagħad ta’ Gave de Pau, il-Gaves Réunis u wara l-konfluwenza tagħhom, l-Adour, kif ukoll parti mill-muniċipalità ta’ Lons, li tinsab fuq in-naħa tal-lemin ta’ Gave de Pau.176-il muniċipalità fid-dipartiment ta’ Pyrénées-Atlantiques ġew esklużi.FRANZADinde de Bresse- Il-Metodu tal-produzzjoni:L-elementi ewlenin tal-metodu tal-produzzjoni "Dinde de Bresse" (dundjan Bresse tar-razzett) huma mfissra fid-dettal kif ġej:- it-trobbija tad-dundjani: il-flieles għandhom ikunu twieldu qabel l-1 ta’ Ġunju (minflok: 1 ta’ Lulju); lott m’għandux ikollu aktar minn 1500 tajra (minflok: l-ebda restrizzjoni); il-perjodu tat-tkabbir ħieles għandu jkun minn ta’ l-anqas 15-il ġimgħa (minflok: 14-il ġimgħa); id-densità ta’ rjus matul il-perjodu tat-tlestija m’għandhiex teċċedi aktar minn ħames għasafar għall kull m2; dawk li jrabbu jistgħu jkabbru fir-razzet tagħhom dundjani biss li huma jrabbu taħt il-kondizzjonijiet ta’ produzzjoni speċifikati għad-denominazzjoni ta’ l-oriġini,- ikel li jkun ġej miż-żona ġeografika (minflok: mhux speċifikat),- ma jistgħux jingħataw mediċini veterinarji fit-tliet ġimgħat ta’ qabel il-qatla (minflok: ġimagħtejn),- il-qatla, it-tnittif u l-preparazzjoni in ġenerali tad-dundjani jsiru ġeneralment b’mod manwali.- Tikkettjar:Il-mezzi ta’ identifikazzjoni huma: iċ-ċurkett tal-bidwi fis-sieq, is-siġill bil-beġġ fuq in-naħa t’isfel ta’ l-għonq u t-tikketta tas-sindikat.- Kriterji nazzjonali:minflok: | "Digriet tat-22 ta’ Diċembru 1976", |aqra: | "Digriet fuq id-denominazzjoni ta’ l-oriġini reġistrata "Dinde de Bresse"". |FRANZAHuile essentielle de lavande de Haute-Provence- Deskrizzjoni:Iż-żieda ta’ kriterji analitiċi biex jispeċifikaw b’mod aktar ċar il-prodott li għandu d-denominazzjoni ta’ l-oriġini.- Prova ta’ l-oriġini:Kjarifikazzjoni dwar l-użu tal-prodott in kwistjoni fi prodotti ppreparati, b’referenza lejn il-karatteristiċi speċifiċi tal-profumerija tiegħu. Il-bażi li tikkostitwixxi l-prodott m’għandux ikollha kwalunkwe sustanzi naturali jew sintetiċi oħra b’riħa li tkun tixbah lil dik taż-żejt essenzjali.- Kriterji nazzjonali:minflok: | "Digriet ta’ l-14 ta’ Diċembru 1981", |aqra: | "Digriet fuq id-denominazzjoni ta’ l-oriġini reġistrata "Huile essentielle de lavande de Haute-Provence"". |--------------------------------------------------